ระเบียบกรมการขนส่งทางบกระเบียบกรมการขนส่งทางบกว่าด้วยการออกหนังสืออนุญาตรถระหว่างประเทศและเครื่องหมายแสดงประเทศสำหรับการขนส่งทางถนนระหว่างราชอาณาจักรไทยและสาธารณรัฐประชาธิปไตยประชาชนลาวพ.ศ. ๒๕๔๗[๑] เพื่ออนุวัตให้เป็นไปตามความตกลงว่าด้วยการขนส่งทางถนนระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาวที่กำหนดให้รถที่จะนำไปใช้ระหว่างประเทศต้องมีหนังสืออนุญาตรถระหว่างประเทศและต้องติดเครื่องหมายแสดงประเทศไว้ตลอดเวลาที่ใช้รถนั้นดังนั้นเพื่อให้เป็นไปตามหลักการแห่งความตกลงและให้การปฏิบัติเกี่ยวกับเรื่องนี้เป็นไปในแนวทางเดียวกันกรมการขนส่งทางบกจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมการขนส่งทางบกว่าด้วยการออกหนังสืออนุญาตรถระหว่างประเทศและเครื่องหมายแสดงประเทศสำหรับการขนส่งทางถนนระหว่างราชอาณาจักรไทยและสาธารณรัฐประชาธิปไตยประชาชนลาว พ.ศ. ๒๕๔๗ข้อ๒ระเบียบนี้ให้ใช้บังคับตั้งแต่บัดนี้เป็นต้นไปข้อ๓ ในระเบียบนี้(๑) รถ หมายความว่ารถที่จดทะเบียนตามพระราชบัญญัติการขนส่งทางบก พ.ศ. ๒๕๒๒ หรือตามพระราชบัญญัติรถยนต์ พ.ศ. ๒๕๒๒ แล้วแต่กรณี(๒) นายทะเบียน หมายความว่า นายทะเบียนตามพระราชบัญญัติการขนส่งทางบกพ.ศ. ๒๕๒๒หรือนายทะเบียนตามพระราชบัญญัติรถยนต์ พ.ศ. ๒๕๒๒ แล้วแต่กรณี(๓) หนังสืออนุญาต หมายความว่าหนังสืออนุญาตรถระหว่างประเทศข้อ๔ผู้ใดประสงค์จะขอรับหนังสืออนุญาตรถระหว่างประเทศและเครื่องหมายแสดงประเทศให้ยื่นคำขอ ณ สถานที่ ดังนี้(๑) สำนักมาตรฐานงานทะเบียนและภาษีรถสำนักงานขนส่งเขตพื้นที่ สำนักงานขนส่งจังหวัด หรือสำนักงานขนส่งจังหวัดสาขาที่รถนั้นจดทะเบียนไว้ แล้วแต่กรณี(๒)สำนักงานขนส่งจังหวัดหรือสำนักงานขนส่งจังหวัดสาขาที่มีเขตพื้นที่ความรับผิดชอบติดกับสาธารณรัฐประชาธิปไตยประชาชนลาวข้อ๕ การยื่นคำขอตามข้อ ๔ให้ใช้แบบคำขออื่น ๆ พร้อมด้วยหลักฐานประกอบคำขอ ดังนี้(๑) สำเนาหนังสือแสดงการจดทะเบียนรถหรือใบคู่มือการจดทะเบียนรถที่ไม่ค้างชำระภาษีประจำปี แล้วแต่กรณี(๒) สำเนาใบอนุญาตประกอบการขนส่งระหว่างประเทศ (สำหรับรถตามกฎหมายว่าด้วยการขนส่งทางบก)(๓) สำเนาบัตรประจำตัวประชาชนหรือบัตรอื่นที่ใช้แสดงแทนบัตรประจำตัวประชาชนหรือสำเนาหนังสือรับรองการจดทะเบียนนิติบุคคล(กรณีเป็นนิติบุคคล)(๔) หนังสือมอบอำนาจ (กรณีมิได้มาดำเนินการด้วยตนเอง)ข้อ๖ เมื่อได้รับคำขอตามข้อ ๕ให้นายทะเบียนออกหนังสืออนุญาตและเครื่องหมายแสดงประเทศให้โดยไม่ชักช้าหนังสืออนุญาตให้ใช้ได้ไม่เกินวันสิ้นอายุภาษีประจำปีของรถนั้นข้อ๗ผู้ได้รับหนังสืออนุญาตซึ่งประสงค์จะขอรับอนุญาตต่อไปให้ยื่นคำขอรับอนุญาตก่อนหนังสืออนุญาตนั้นสิ้นสุดลง หรือสิ้นสุดลงแล้วก็ได้ พร้อมด้วยหนังสืออนุญาตเดิมและเอกสารหลักฐานตามข้อ๕ ต่อนายทะเบียนแห่งใดแห่งหนึ่งตามที่กำหนดไว้ในระเบียบนี้การอนุญาตตามวรรคหนึ่งให้นายทะเบียนบันทึกรายการอนุญาตในหนังสืออนุญาตฉบับเดิมข้อ๘การขอแก้ไขเปลี่ยนแปลงรายการในหนังสืออนุญาต เช่น มีการแก้ไขเปลี่ยนแปลงรายการทางทะเบียนรถในหนังสือแสดงการจดทะเบียนรถหรือใบคู่มือการจดทะเบียนรถเป็นต้น ไม่ว่ากรณีใด ๆเมื่อได้รับคำขอแล้วให้นายทะเบียนบันทึกรายการแก้ไขเปลี่ยนแปลงหรือเพิ่มเติมในหนังสืออนุญาตโดยไม่ชักช้าข้อ๙ในกรณีช่องรายการการอนุญาตหรือการตรวจลงตราการนำรถเข้า-ออก ในหนังสืออนุญาตเต็มให้ผู้ได้รับหนังสืออนุญาตยื่นคำขอพร้อมด้วยหนังสืออนุญาตฉบับเดิมในกรณีไม่มีหนังสืออนุญาตเดิมให้แนบหลักฐานตามข้อ ๕ข้อ๑๐ในกรณีหนังสืออนุญาตหรือเครื่องหมายแสดงประเทศชำรุด สูญหาย ให้ยื่นคำขอพร้อมด้วยเอกสารหลักฐานตามข้อ๕ เพื่อขอรับหนังสืออนุญาตหรือเครื่องหมายแสดงประเทศฉบับใหม่ แล้วแต่กรณีข้อ๑๑หนังสืออนุญาตรถระหว่างประเทศและเครื่องหมายแสดงประเทศ ให้มีลักษณะรูปแบบขนาด และข้อความตามตัวอย่างที่แนบท้ายระเบียบนี้ข้อ๑๒ หนังสืออนุญาตตามข้อ ๑๑ให้มีสีของปกเป็น ๓ สี ดังนี้(๑) สีเขียวสำหรับรถที่จดทะเบียนตามพระราชบัญญัติการขนส่งทางบก พ.ศ. ๒๕๒๒(๒) สีม่วงสำหรับรถที่จดทะเบียนตามพระราชบัญญัติรถยนต์ พ.ศ. ๒๕๒๒(๓) สีฟ้าสำหรับรถของคณะผู้แทนทางการทูต คณะผู้แทนทางกงสุล องค์การระหว่างประเทศหรือทบวงการชำนัญพิเศษแห่งสหประชาชาติข้อ๑๓ หนังสืออนุญาตต้องติดอยู่กับรถตลอดเวลาที่ใช้รถนั้นส่วนเครื่องหมายแสดงประเทศให้ติดไว้ที่กระจกหน้ารถในบริเวณที่เห็นได้ง่ายหนึ่งแผ่นและที่ตัวถังรถด้านหลังในบริเวณที่สามารถมองเห็นได้ชัดเจนอีกหนึ่งแผ่นข้อ๑๔การออกหรือการแก้ไขเพิ่มเติมหนังสืออนุญาตสำหรับรถตามกฎหมายว่าด้วยรถยนต์ให้จัดเก็บค่าธรรมเนียม ดังนี้(๑) การออกหนังสืออนุญาตตามข้อ ๖ และข้อ ๙ให้จัดเก็บค่าธรรมเนียมคำขอและค่าธรรมเนียมหนังสืออนุญาต เป็นเงิน ๕๕ บาท(๒) การอนุญาตตามข้อ ๗ให้จัดเก็บค่าธรรมเนียมคำขอและค่าธรรมเนียมหนังสืออนุญาตเป็นเงิน ๒๕ บาท(๓) การแก้ไขเปลี่ยนแปลงรายการต่าง ๆในหนังสืออนุญาตตามข้อ ๘ ให้จัดเก็บค่าธรรมเนียมคำขอและค่าธรรมเนียมอื่น เป็นเงิน๒๕ บาท(๔)การออกใบแทนหนังสืออนุญาตกรณีชำรุดหรือสูญหายตามข้อ ๑๐ให้จัดเก็บค่าธรรมเนียมคำขอและค่าธรรมเนียมใบแทนหนังสืออนุญาต เป็นเงิน ๓๕ บาทข้อ ๑๕ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศ ณ วันที่ ๓๐มกราคม พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบก[เอกสารแนบท้าย]๑.หนังสืออนุญาตรถต่างประเทศ(ดูข้อมูลจากภาพกฎหมาย)มัตติกา/พิมพ์๗ กรกฎาคม ๒๕๔๗จีระ/สุนันทา/ตรวจ๒๓ กรกฎาคม ๒๕๔๗โชติกานต์/ปรับปรุง๘ ตุลาคม ๒๕๕๘[๑] ราชกิจจานุเบกษา เล่ม ๑๒๑/ตอนพิเศษ ๓๐ง/หน้า ๑๒/๑๕มีนาคม ๒๕๔๗